38. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Β2/27/1230 της 15/21 Ιουλ. 1981  (ΦΕΚ Β΄ 430) Περί αυξήσεως των συντάξεων του Ταμείου Ασφαλίσεως Τυπογράφων και Μισθωτών Γραφικών Τεχνών. Οι συντάξεις που καταβάλλει το Ταμείο Ασφαλίσεως Τυπογράφων και Μισθωτών Γραφικών Τεχνών στους συνταξιούχους του, αυξάνονται από 1 Μαΐου 1981 κατά 20%. Την αύξηση αυτή θα πάρουν όσοι ήταν συνταξιούχοι του Ταμείου κατά την 28.2.1981 και όσοι άσκησαν οπωσδήποτε το δικαίωμα συνταξιοδοτήσεώς τους στο Ταμείο μέχρι και την 31.1.1981 εφ’ όσον συνταξιοδοτήθηκαν με τις προϋποθέσεις του κανονισμού συντάξεων του Ταμείου και το ποσόν της συντάξεώς των ήτο κατά την 28.2.81 ανώτερον του ισχύοντος κατωτάτου ορίου συντάξεως του ΙΚΑ. Εις την χορηγουμένη αύξηση συμψηφίζεται το εφ’ άπαξ ποσόν των 5.000 δρχ. που χορηγήθηκε με την Β2/27/601/9.4.81 (ΦΕΚ 219/14.4.81 τ.Β΄), απόφασή μας. 